ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-0234/02

υποβολή: Jonas Sjstedt (GUE/NGL) προς την Επιτροπή

(30 Ιανουαρίου 2002)

Θέμα: Μελλοντικό κόστος φαρμακευτικών προϊόντων

Το κόστος των φαρμακευτικών προϊόντων συνεπάγεται σημαντικές δαπάνες για τα κράτη μέλη της Ε.Ε. Το επιπλέον κόστος οφείλεται σε φάρμακα για τα οποία έχει εκδοθεί ειδική άδεια εκμετάλλευσης. Ο μόνος τρόπος ανταγωνισμού με αυτά τα φάρμακα είναι η παράλληλη εισαγωγή. Για το λόγο αυτό είναι σημαντικό να μην περιορισθεί η ελεύθερη διακίνηση των φαρμακευτικών προϊόντων.

Σύμφωνα με ορισμένες ειδήσεις, κατά τις προενταξιακές διαπραγματεύσεις ενόψει την προσεχούς διεύρυνσης της Ε.Ε., έχουν προβλεφθεί εξαιρέσεις από την αρχή αυτή, και πιο συγκεκριμένα για τα φαρμακευτικά προϊόντα. Το αποτέλεσμα της απόφασης αυτής θα είναι ότι η παράλληλη εισαγωγή φαρμακευτικών προϊόντων από τα νέα κράτη μέλη θα παρεμποδίζεται σε πολλές περιπτώσεις για μια μεταβατική περίοδο ανώτατης διάρκειας 11 ετών.

Σε ποια επιχειρήματα βασίζεται η απόφαση για τις εν λόγω εξαιρέσεις· Έχει άραγε πραγματοποιηθεί ανάλυση της κατόπιν της συμφωνίας για τις εξαιρέσεις κατάστασης ως προς την αύξηση του κόστους των φαρμακευτικών προϊόντων στα κράτη μέλη της Ε.Ε. συγκρινόμενου με την ισχύουσα άνευ εξαιρέσεων κατάσταση·

Απάντηση του κ. Verheugen εξ ονόματος της Επιτροπής

(26 Φεβρουαρίου 2002)

Οιποψήφιες χώρες εισήγαγαν την προστασία των διπλωμάτων ευρεσιτεχνίας για τα φαρμακευτικά προϊόντα μεταξύ 1991 και 1995, εκτός της Κύπρου και της Μάλτας που εισήγαγαν την προστασία των διπλωμάτων ευρεσιτεχνίας στις δεκαετίες του 1920 και του 1900, αντίστοιχα. Εφόσον η νέα νομοθεσία περί διπλωμάτων ευρεσιτεχνίας δεν έχει, γενικά, αναδρομική ισχύ, όλα τα φαρμακευτικά προϊόντα που τέθηκαν σε κυκλοφορία στιςποψήφιες χώρες πριν από την αλλαγή της νομοθεσίας, θα παραμείνουν άνευ προστασίας στις χώρες αυτές ενώ θα τους έχει χορηγηθεί δίπλωμα ευρεσιτεχνίας στην Ένωση.

Για την ελαχιστοποίηση ενδεχόμενων προβλημάτων που μπορεί να προκύψουν από την κατάσταση αυτή, η Ένωση πρότεινε έναν μηχανισμό που θα ισχύσει μόνον για τα προϊόντα για τα οποία έχει χορηγηθεί δίπλωμα ευρεσιτεχνίας· τα αντίγραφα προϊόντων που έχουν παραχθεί νόμιμα θα εξακολουθήσουν να κυκλοφορούν ελεύθερα στη διευρυμένη Ένωση. Σύμφωνα με το μηχανισμό αυτό, ο κάτοχος διπλώματος ευρεσιτεχνίας μπορεί να εμποδίσει, ύστερα από τη διεύρυνση, την εισαγωγή στην Ένωση ενός προϊόντος στο οποίο έχει χορηγηθεί δίπλωμα ευρεσιτεχνίας σε ένα κράτος μέλος σε περίοδο που δεν ήταν δυνατή η απόκτηση διπλώματος ευρεσιτεχνίας στιςποψήφιες χώρες για το εν λόγω προϊόν. Έτσι θα αποφευχθούν οι παράλληλες εισαγωγές και συνεπώς το επιζήμιο αποτέλεσμα των πρακτικών αυτών για τον κλάδο της έρευνας και της ανάπτυξης.
ΓΡΑΠΤΗ ΕΡΩΤΗΣΗ E-1266/02

υποβολή: Heinz Kindermann (PSE) προς την Επιτροπή

(6 Μαΐου 2002)

Θέμα: Η προστασία των ευρωπαϊκών αποθεμάτων χελιού και η αλίευση νεαρών χελιών

Το χέλι (Anguilla anguilla) αποτελεί σημαντικό μέρος της ευρωπαϊκής ιχθυοπανίδας και ουσιαστικό αντικείμενο αλιείας σε πολλά κράτη μέλη της ΕΕ. Εδώ και αρκετές δεκαετίες, τα αποθέματα του είδους αυτού έχουν μειωθεί σημαντικά, μέχρι το σημείο να πρέπει να θεωρείται πλέον το χέλι ως απειλούμενο με εξαφάνιση είδος ψαριού.

Δεδομένου ότι δεν έχει μέχρι σήμερα επιτευχθεί η τεχνητή αναπαραγωγή του χελιού, η διατήρηση του πληθυσμού τους στα εσωτερικά ύδατα είναι δυνατή μόνο μέσω της φυσικής τους εισόδου στα νερά των ποταμών ή της προσθήκης νεαρών χελιών που αλιεύονται στις ακτές. Το μεγαλύτερο όμως μέρος των νεαρών χελιών που αλιεύονται στις ευρωπαϊκές ακτές δεν προορίζεται για την επαύξηση του πληθυσμού χελιών των ευρωπαϊκών εσωτερικώνδάτων, αλλά για την άμεση ανθρώπινη κατανάλωση ή για εξαγωγή προς την Ασία όπου χρησιμοποιείται στο πλαίσιο τηςδροκαλλιέργειας.

Γνωρίζει η Επιτροπή σχετικά με το πρόβλημα αυτό· Ποιές πρωτοβουλίες ανέλαβε κατά το παρελθόν η Επιτροπή για την προστασία των ευρωπαϊκών αποθεμάτων χελιού· Ποιά μέτρα προτίθεται να λάβει η Επιτροπή στο μέλλον· Μπορεί να αναφέρει η Επιτροπή εάν προβλέπεται η απαγόρευση της αλίευσης χελιών για άμεση ανθρώπινη κατανάλωση και της εξαγωγής προς τις χώρες της Ασίας·

Απάντηση του κ. Fischler εξ ονόματος της Επιτροπής

(13 Ιουνίου 2002)

Η Επιτροπή είναι πλήρως ενήμερη για τη σημασία που έχει το ευρωπαϊκό χέλι στον τομέα των αλιευτικών πόρων και στη φυσική ευρωπαϊκή κληρονομιά και κατά συνέπεια ανησυχεί για τη σημερινή κατάσταση της διατήρησης των πληθυσμών του ευρωπαϊκού χελιού. Παρόλο που δεν γνωρίζουμε επακριβώς τους λόγους μείωσης των πληθυσμών χελιού,πάρχουν, ωστόσο, αρκετά στοιχεία για ναποθέσουμε ότι ηπερβολική αλίευση καθώς και ηποβάθμιση των φυσικών οικοτόπων συνέβαλαν στη μείωση αυτή. Κρίνεται, επομένως, σκόπιμο να ληφθούν μέτρα στους δύο αυτούς τομείς για να εξασφαλισθεί η διατήρηση και η βιώσιμη εκμετάλλευση του είδους αυτού.

Η Επιτροπή κλήθηκε να προτείνει μέτρα διατήρησης για τα ευρωπαϊκά χέλια. Στο πλαίσιο αυτό, η Επιτροπή επεξεργάζεται ένα σχέδιο δράσης, το οποίο θαποβληθεί στο Συμβούλιο και στο Κοινοβούλιο το φθινόπωρο του 2002. Αυτό το σχέδιο δράσης θα αναλύσει τα βιολογικά και νομικά προβλήματα σχετικά με τη διαχείριση των αποθεμάτων του ευρωπαϊκού χελιού και θα εξετάσει τις δυνατότητες κατάλληλης διαχείρισης. Η Επιτροπή σκοπεύει να συζητήσει τα στοιχεία του εν λόγω σχεδίου δράσης με το Συμβούλιο και το Κοινοβούλιο καθώς και ναποβάλει, μετά την εν λόγω συζήτηση, συγκεκριμένες προτάσεις όσον αφορά τη διαχείριση.
ΓΡΑΠΤΗ ΕΡΩΤΗΣΗ E-0451/02

υποβολή: Juan Naranjo Escobar (PPE-DE) προς την Επιτροπή

(22 Φεβρουαρίου 2002)

Θέμα: Πρόγραμμα δράσης ARGO

Το δημοσιονομικό δελτίο της προτάσεως απόφασης του Συμβουλίου για την έγκριση προγράμματος δράσης σχετικά με τη διοικητική συνεργασία στο πλαίσιο των εξωτερικών συνόρων, θεωρήσεων ασύλου και μετανάστευσης (ARGO) προβλέπει οικονομική χρηματοδότηση ύψους 25 εκατομμυρίων για τα πέντε έτη διάρκειας του εν λόγω προγράμματος (2002-2006) από τη δημοσιονομική θέση B5-820.

Το προβλεπόμενο ποσό στην πρόταση, (COM(2001)567(1) για το έτος 2002 ανέρχεται σε 5 024 εκατομμύρια. Εντούτοις, στο έγγραφο εργασίας (λεπτομερής ανάλυση ανά δημοσιονομική θέση) που εκπόνησε η Επιτροπή για το προσχέδιο προϋπολογισμού, προβλέπονται για το ARGO μόνο 3 εκατομμύρια για το 2002.

Έχει άραγε η Επιτροπή την πρόθεση να καλύψει την διαφορά (2 024 εκατομμύρια) από άλλη δραστηριότητα που προβλέπεται στη θέση B5-820; Ή τουναντίον, μήπως έχει η Επιτροπή την πρόθεση να καλύψει την διαφορά από την οικονομική επιχορήγηση του ARGO κατά τις επόμενες δημοσιονομικές χρήσεις· Μπορεί η Επιτροπή να διαθέσει επίκαιρες πληροφορίες στη δημοσιονομική αρχή σχετικά με το δημοσιονομικό πρόγραμμα της θέσης B5-820;

(1) ΕΕ C 25 E της 29.1.2002, σελ. 526.

Απάντηση του κυρίου Vitorino εξ ονόματος της Επιτροπής

(4 Απριλίου 2002)

Η Επιτροπή θα ήθελε να επιβεβαιώσει ότι ο επιχειρησιακός προϋπολογισμός που προβλέπεται για το πρόγραμμα δράσης ARGO(1) το 2002 ανέρχεται σε 3 εκατ. ευρώ, χωρίς να λαμβάνονταιπόψη οι δαπάνες στήριξης της τεχνικής και διοικητικής αρωγής. Το γεγονός ότι το έτος έγκρισης της νομικής βάσης, που προβλέπεται για τον Μάιο 2002, είναι επίσης το πρώτο έτος τηςλοποίησης και εκτέλεσης του προϋπολογισμού που διατίθεται για αυτό το πρόγραμμα, έχει πράγματι επιπτώσεις στην ικανότητα της Επιτροπής να αναλαμβάνει πιστώσεις. Κατά συνέπεια, αποφάσισε να μειώσει το αρχικό ποσό των 5 εκατ. ευρώ που αναφέρεται στο δημοσιονομικό δελτίο της πρότασης της Επιτροπής. Τοπόλοιπο του συνολικού ποσού, δηλαδή 22 εκατ. ευρώ, θα χρησιμοποιηθεί κατά τη διάρκεια της περιόδου 2003-2006.

Η Επιτροπή θα παράσχει στη δημοσιονομική αρχή ενημερωμένες πληροφορίες σχετικά με τον χρηματοδοτικό σχεδιασμό του κονδυλίου του προϋπολογισμού B5-820, όταν θα παρουσιάσει τη δημοσιονομική κατάσταση του προσχεδίου του προϋπολογισμού (ΠΣΠ) για το 2003 και το σχέδιο εκτέλεσης του προϋπολογισμού για το 2002.

(1) ARCO: Νέο πρόγραμμα δράσης σχετικά με τη διοικητική συνεργασία στους τομείς των εξωτερικών συνόρων, των θεωρήσεων, του ασύλου και της μετανάστευσης.
ΓΡΑΠΤΗ ΕΡΩΤΗΣΗ E-0494/02

υποβολή: Chris Davies (ELDR) προς την Επιτροπή

(22 Φεβρουαρίου 2002)

Θέμα: Το ευρώ και η προσχώρηση της Κύπρου

Ενόψει της επικείμενης ένταξης της Κύπρου στην Ευρωπαϊκή Ένωση, σε τι διαβήματα έχει προβεί, ή προτίθεται να προβεί η Επιτροπή σχετικά με το γεγονός ότι η νήσος δεν εμφανίζεται στον χάρτη της Ευρώπης που κοσμεί τα νομίσματα και τα χαρτονομίσματα του ευρώ·

Απάντηση του κ. Solbes Mira εξ ονόματος της Επιτροπής

(18 Απριλίου 2002)

Το σχέδιο πουπάρχει στην κοινή όψη των νομισμάτων ευρώ είναι αναπαράσταση της Ευρώπης και όχι ενός χάρτη της Ευρώπης. Κατά συνέπεια δενπάρχει καμία πρόθεση τροποποίησης του σχεδίου της κοινής όψης των νομισμάτων ευρώ μετά την διεύρυνση της Ένωσης.

Οι αρχικές αποφάσεις σχετικά με το σχέδιο πουπάρχει στα χαρτονομίσματα ευρώ λήφθηκαν από το Ευρωπαϊκό Νομισματικό Ινστιτούτο. Το ζήτημα αυτό εμπίπτει στην αρμοδιότητα της Ευρωπαϊκής Κεντρικής Τράπεζας.
ΓΡΑΠΤΗ ΕΡΩΤΗΣΗ E-1793/02

υποβολή: Gianfranco Dell'Alba (NI) προς την Επιτροπή

(24 Ιουνίου 2002)

Θέμα: Ορισμός των επικεφαλής αντιπροσωπειών στις τρίτες χώρες κατά την περίοδο 1999-2002

Μπορεί η Επιτροπή να διευκρινίσει:

- τα ονόματα και την εθνικότητα των επικεφαλής αντιπροσωπειών τρίτων χωρών, με εξαίρεση τις χώρες ΑΚΕ και τις χώρες ΚΑΕ, κατά την 1η Σεπτεμβρίου 1999·

- τα ονόματα και τις εθνικότητες των επικεφαλής αντιπροσωπειών στις ίδιες χώρες κατά την 1η Ιουνίου 2002·

- τον αριθμό και την εθνικότητα των επικεφαλής αντιπροσωπειών που συνταξιοδοτήθηκαν ή έπαυσαν, τρόπον τινά, την λειτουργία τους, καθώς και τον αριθμό και την εθνικότητα των επικεφαλής αντιπροσωπειών που μεταπήδησαν στην κεντρική διοίκηση της Επιτροπής·

Απάντηση του κ. Kinnock εξ ονόματος της Επιτροπής

(1 Αυγούστου 2002)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0948/02

υποβολή: Konstantinos Hatzidakis (PPE-DE) προς την Επιτροπή

(9 Απριλίου 2002)

Θέμα: Παραβιάσεις του Κοινοτικού Δικαίου στις χώρες μέλη της ΕΕ

Μπορεί να μου διαβιβάσει η Επιτροπή ένα συγκριτικό πίνακα με τα τελευταία στοιχεία σχετικά με τις παραβιάσεις του Κοινοτικού Δικαίου ανά χώρα μέλος·

Απάντηση του κ. Prodi εξ ονόματος της Επιτροπής

(15 Μαΐου 2002)

Η Επιτροπή καλεί το αξιότιμο μέλος του Κοινοβουλίου να συμβουλευτεί την ετήσια έκθεση για τον έλεγχο της εφαρμογής του κοινοτικού δικαίου η οποία καταρτίζεται από την Επιτροπή. Η 19η ετήσια έκθεση για το έτος 2001 βρίσκεταιπό επεξεργασία ενόψει της διαβίβασής της στο Κοινοβούλιο. Στο μεταξύ, τα τελευταία στοιχεία είναι διαθέσιμα στην ιστοσελίδα της Γενικής Γραμματείας της Επιτροπής στον εξυπηρετητή Europa, στη διεύθυνση: http://europa.eu.int/comm/secretariat_general/sgb/droit_com/index_fr.htm

infractions.
ΓΡΑΠΤΗ ΕΡΩΤΗΣΗ E-1048/02

υποβολή: Chris Davies (ELDR) προς την Επιτροπή

(17 Απριλίου 2002)

Θέμα: Δράση της Επιτροπής κατά του τεμαχισμού των καρχαριών

Στις 14 Μαρτίου 2002 το Ευρωπαϊκό Κοινοβούλιο ενέκρινε ψήφισμα με το οποίο καλεί την Ευρωπαϊκή Επιτροπή να προτείνει την απαγόρευση του τεμαχισμού των καρχαριών — αποκοπή των πτερυγίων μόνο ενώ τοπόλοιπο σώμα καταλήγει στα απορρίμματα — από όλα τα σκάφη τα νηολογημένα σε κράτη μέλη της Ευρωπαϊκής Ένωσης, και της εκφόρτωσης πτερυγίων καρχαρία σε όλα τα λιμάνια της ΕΕ, καθώς και την εφαρμογή μέτρων σύμφωνα με το Διεθνές Σχέδιο Δράσηςπέρ της Διάσωσης του καρχαρία (B5-0031/2002, στην έκθεση A5-0063/2002) των Ηνωμένων Εθνών.

Τί σκοπεύει να πράξει η Επιτροπή επί του θέματος·

Αληθεύει ότι οι πρωτοβουλίες με σκοπό την παρεμπόδιση αυτής της πρακτικής καθυστερούν λόγω μακρών συζητήσεων στην Επιτροπή σχετικά με τα είδη που πρέπει να συμπεριληφθούν, καθώς και σχετικά με την ανάγκη διευκρίνησης, για κάθε είδος, της συγκεκριμένης αναλογίας των πτερυγίων σε σχέση με ολόκληρο τον καρχαρία·

Απάντηση του κ. Fischler εξ ονόματος της Επιτροπής

(7 Μαΐου 2002)

Η Κοινότηταποστήριξε ενεργά τις τεχνικές συνεδριάσεις προετοιμασίας του Διεθνούς σχεδίου δράσεων για καρχαριοειδή από τον Οργανισμό Τροφίμων και Γεωργίας (FAO) και την έγκρισή τους σε παγκόσμιο επίπεδο το 1999.

Στη συνέχεια, η Επιτροπή έχει ήδηποβάλει κοινοτικό σχέδιο δύο δράσεων στην επιτροπή FAO για την αλιεία (FAO-COFI) το Φεβρουάριο 2001. Περαιτέρωλοποίηση και αναθεώρηση του διεθνούς σχεδίου FAO για καρχαριοειδή έχει προγραμματισθεί για την επόμενη συνεδρίαση FAO-COFI το 2003.

Επί του παρόντος η Επιτροπή επεξεργάζεται πρόταση για την απαγόρευση του τεμαχισμού καρχαριοειδών σε κοινοτικό επίπεδο. Δεν είναι αληθές ότι η πρωτοβουλία αυτή καθυστερεί στην Επιτροπή αδικαιολόγητα λόγω σχοινοτενών συζητήσεων όσον αφορά τα οικεία είδη και άλλες σχετικές παραμέτρους.
ΓΡΑΠΤΗ ΕΡΩΤΗΣΗ E-1338/02

υποβολή: Ilda Figueiredo (GUE/NGL) προς την Επιτροπή

(13 Μαΐου 2002)

Θέμα: Η εξάρθρωση της ΚΓΠ και οι γεωργικές διαπραγματεύσεις στο πλαίσιο του ΠΟΕ

Σύμφωνα με είδηση που δημοσιεύθηκε στην εφημερίδα The Guardian και αναμεταδόθηκε από τον πορτογαλικό τύπο, η εν λόγω εφημερίδα είχε πρόσβαση σε έγγραφα που αποδεικνύουν ότι η Ευρωπαϊκή Επιτροπή ακολουθεί ως στρατηγική κατά τις διαπραγματεύσεις στο πλαίσιο του Παγκόσμιου Οργανισμού Εμπορίου να χρησιμοποιεί τον γεωργικά τομέα ως νόμισμα ανταλλαγών έναντι της μεγαλύτερης απελευθέρωσης και πρόσβασης σε συγκεκριμένους τομείς τρίτων χωρών, όπως οι τηλεπικοιινωνίες, οι χρηματοπιστωτικέςπηρεσίες, ο τομέας της ενέργειας και οι άμεσες επενδύσεις.

Σύμφωνα με την ανωτέρω είδηση, η σταδιακή εξάρθρωση της ΚΓΠ θα αποτελέσει το αντάλλαγμα. Πρέπει ναπενθυμίσουμε τις διάφορες διμερείς συμφωνίες και τους αλλεπάλληλους γύρους συνομιλιών της ΓΣΔΕ που οδήγησαν σε μία εκ βαθέων απελευθέρωση του γεωργικού εμπορίου, σε παγκόσμιο επίπδο, που θέτειπό αμφισβήτηση την αρχή της κοινοτικής προτίμησης και ωφελεί, κυρίως, τις μεγάλες πολυεθνικές του αγροτοβιομηχανικού κλάδου και του κλάδου τροφίμων. Η γεωργία τελείπό διαρκή κρίση, που χαρακτηρίζεται από κατακόρυφη μείωση του δυναμικού και των εκμεταλλεύσεων, αύξηση της καθετοποίησης και της συγκέντρωσης της παραγωγής καθώς και της πααραγωγικής εντατικοποίησης, με τους γνωστούς κινδύνους σε επίπεδο ασφάλειας των τροφίμων. Οι τελευταίες μεταρρυθμίσεις της ΚΓΠ δεν κατόρθωσαν να επιλύσουν τα κύρια προβλήματα και ώξυναν ορισμένες από τις αδικίες, κυρίως δε σε επίπεδο κατανομής των ενισχύσεων μεταξύ παραγωγής, παραγωγών και χωρών.

Ούτως εχόντων των πραγμάτων, ζητώ από την Επιτροπή τις ακόλουθες πληροφορίες:

- Κατά πόσον η είδηση αυτή αληθεύει·

- Εάν αληθεύει, πώς δύναται η στρατηγική αυτή να ωφελήσει τους γεωργούς, κυρίως δε τους μικρομεσαίους και τις οικογενειακές εκμεταλλεύσεις, λαμβανομένων επίσηςπόψη των προτάσεων για την εξάρθρωση των αγορών της ΚΓΠ και για την συγχρηματοδότηση των γεωργικών δαπανών (που ήδη έχουν γίνει για τιςποψήφιες χώρες)·

- Ποιούς κινδύνους εγκυμονεί μια τέτοια στρατηγική να ευρεθεί η ΕΕ σε θέση εξάρτησης όσον αφορά ορισμένα τρόφιμα και γεωργικά προϊόντα, κυρίως δε φυτικές πρωτείνες· Και ποιοί κίνδυνοιπάρχουν σ'ό,τι αφορά την ασφάλεια των τροφίμων·

Απάντηση του κ. Fischler εξ ονόματος της Επιτροπής

(24 Ιουνίου 2002)

Η Επιτροπή δεν έχει γνώση της έκθεσης που αναφέρει το Αξιότιμο Μέλος του Κοινοβουλίου.

Η θέση της Κοινότητας στις διαπραγματεύσεις του Παγκόσμιου Οργανισμού Εμπορίου (ΠΟΕ) για τη γεωργία παρατίθεται στην πρόταση διαπραγμάτευσης που εγκρίθηκε από το Συμβούλιο τον Οκτώβριο 1999 και στα συμπεράσματα του Συμβουλίου Γεωργίας (20-21 Νοεμβρίου 2000). Η Επιτροπή διαπραγματεύεται εντός των ορίων τις θέσεις του Συμβουλίου.
ΓΡΑΠΤΗ ΕΡΩΤΗΣΗ E-2173/02

υποβολή: Michl Ebner (PPE-DE) προς την Επιτροπή

(18 Ιουλίου 2002)

Θέμα: Ευρωπαϊκή ταυτότητα για άτομα με ειδικές ανάγκες

Σε ευρωπαϊκό επίπεδο ισχύουν διαφορετικές διατάξεις σε ό,τι αφορά την έκδοση ταυτοτήτων, που δίδουν το δικαίωμα σε άτομα με ειδικές ανάγκες, να τυγχάνουν ορισμένων διευκολύνσεων και προνομίων (π.χ. θέσεις στάθμευσης για αυτά τα άτομα, μειωμένο εισιτήριο για είσοδο σε μουσεία και εκδηλώσεις).

Στην Ιταλία δενφίσταται μέχρι σήμερα καμία γενικώς ισχύουσα παρόμοια ταυτότητα.

Αυτό οδηγεί σε καταστάσεις, όπου πολίτες τις ΕΕ με ειδικές ανάγκες, όταν ευρίσκονται εκτός συνόρων της χώρας τους, δεν μπορούν να τύχουν των εκάστοτε διευκολύνσεων και προνομίων.

Υφίσταται σε ευρωπαϊκό επίπεδο μια ταυτότητα για άτομα με ειδικές ανάγκες, που αναγνωρίζεται σε όλα τα κράτη μέλη και βοηθεί για τα προαναφερθέντα προνόμια και διευκολύνσεις·

Εάν ναι: ποια είναι η σχετική νομική βάση· Σε ποιον — και με τηνποβολή ποιων εγγράφων και δικαιολογητικών — πρέπει να απευθύνεται η αίτηση για την έκδοση της ταυτότητας·

Εάν όχι: δεν θα ήταν λογικό να εισαχθεί σε επίπεδο ΕΕ μια τέτοια ταυτότητα — π.χ.πό την μορφή μιας διεθνούς ευρωπαϊκής ταυτότητας για άτομα με ειδικές ανάγκες:

Απάντηση της κυρίας Διαμαντοπούλου εξ ονόματος της Επιτροπής

(21 Αυγούστου 2002)

Σύμφωνα με την αρχή της επικουρικότητας, η απόφαση που αφορά τον ορισμό των ειδικών αναγκών και κατά συνέπεια της επιλεξιμότητας για την έκδοση ταυτότητας ατόμου με ειδικές ανάγκες λαμβάνεται σε εθνικό επίπεδο. Αυτό σημαίνει ότι οι όροι για την έκδοση αυτού του είδους της ταυτότητας καθορίζονται από το κάθε κράτος μέλος και δενπάρχει αμοιβαία αναγνώριση των ταυτοτήτων αυτών έτσι ώστε να δίνεται στους κατόχους τους το δικαίωμα απολαβής των διαφόρων οφελών που παραχωρούν τα άλλα κράτη μέλη, εκτός από εκείνο που εξέδωσε την εκάστοτε ταυτότητα.

Σύμφωνα με την κοινοτική νομοθεσία το δικαίωμα για κοινωνικές διευκολύνσεις σε άλλο κράτος μέλος εξαρτάται από την ατομική περίπτωση κάθε συγκεκριμένου ατόμου. Επομένως, για να επαληθεύσει η Επιτροπή εάν η άρνηση των προνομίων που προσφέρονται στους κατόχους π.χ. γερμανικής ταυτότητας ατόμου με ειδικές ανάγκες σε κάτοχο ιταλικής ταυτότητας ατόμου με ειδικές ανάγκες αποτελεί παραβίαση της κοινοτικής νομοθεσίας, θα πρέπει να διαθέτει περισσότερες λεπτομέρειες σχετικά με τη συγκεκριμένη περίπτωση.

Γενικά, το άρθρο 12 (πρώην άρθρο 6) της Συνθήκης ΕΚ απαγορεύει κάθε είδους διάκριση που βασίζεται στην ιθαγένεια μέσα στο πλαίσιο του πεδίου εφαρμογής της Συνθήκης ΕΚ. Επομένως, βασικές διευκολύνσεις για τα άτομα με ειδικές ανάγκες, όπως οι ειδικές θέσεις στάθμευσης ή η προσφορά αναπηρικών αμαξιδίων

στα αεροδρόμια πρέπει να παρέχονται σε όλους τουςπηκόους με ειδικές ανάγκες της Κοινότητας ανεξάρτητα από την ιθαγένειά τους. Η άρνηση παροχής των προαναφερθέντων βασικών διευκολύνσεων σεπηκόους της Κοινότητας που ταξιδεύουν σε άλλο κράτος μέλος μπορεί να θεωρηθεί διάκριση λόγω ιθαγένειας, κατά την έννοια του άρθρου 12 της Συνθήκης ΕΚ σε συσχετισμό με το άρθρο 49 (πρώην άρθρο 59) της ίδιας Συνθήκης.
ΓΡΑΠΤΗ ΕΡΩΤΗΣΗ E-0261/02

υποβολή: Lord Inglewood (PPE-DE) προς την Επιτροπή

(7 Φεβρουαρίου 2002)

Θέμα: Το Συμβούλιο

Μπορεί το Συμβούλιο — και αν ναι, πώς — να συμβιβάζει την άποψη του Επιτρόπου Lamy σύμφωνα με την οποία η γαλλογερμανική ομάδα είναι η κινητήριος δύναμη της Ευρωπαϊκής Ένωσης για την επίτευξη όλων των σημαντικών συμβιβασμών, με τη δήλωση του εκπροσώπου Τύπου του Προέδρου της Επιτροπής σύμφωνα με την οποία ουδεμία χώρα είναι πιο ίση από τις άλλες·

Απάντηση του κ. Prodi εξ ονόματος της Επιτροπής

(25 Μαρτίου 2002)

Το σχόλιο του αρμόδιου για το εμπόριο μέλους της Επιτροπής διατυπώθηκε ως προσωπική πολιτική εκτίμησή του για τα 50 έτη της ιστορίας της ευρωπαϊκής ολοκλήρωσης. Ο εκπρόσωπος Τύπου του Προέδρου αναφερόταν σε μία από τις βασικές αρχές της Ένωσης, δηλ. στην ίση μεταχείριση των κρατών μελών. Οι δύο απόψεις εκφράστηκαν σε δύο διαφορετικά πλαίσια και για δύο διαφορετικούς σκοπούς και, επομένως, δεν χρειάζεται να συμβιβάζονται.
ΓΡΑΠΤΗ ΕΡΩΤΗΣΗ P-2118/02

υποβολή: Dirk Sterckx (ELDR) προς την Επιτροπή

(10 Ιουλίου 2002)

Θέμα: Καθορισμός ορίου ηλικίας για προσλήψεις αεροσυνοδών σε ορισμένες αεροπορικές εταιρείες

Φημολογείται ότι ορισμένες αεροπορικές εταιρείες όπως η Austrian Airlines και η Lufthansa έχουν καθορίσει όριο ηλικίας για την πρόσληψη αεροσυνοδών· προσλαμβάνονται αεροσυνοδοί μόνον κάτω των 35 ή 40 ετών, αντιστοίχως.

Μπορεί να αναφέρει η Επιτροπή εάν τέτοια διάκριση με βάση την ηλικία συμβιβάζεται με την οδηγία 2000/78/Ε Κ(1) που αφορά τη διαμόρφωση γενικού πλαισίου για την ίση μεταχείριση στην απασχόληση και στην εργασία· Δικαιολογούνται, βάσει του άρθρου 6 της οδηγίας αυτής, διαφορές στη μεταχείριση λόγω της ηλικίας, και εάν ναι, γιατί· Υπάρχει νομολογία του Δικαστηρίου επί του θέματος αυτού·

(1) ΕΕ L 303 της 2.12.2000, σελ. 16.

Απάντηση της κ. Διαμαντοπούλου εξ ονόματος της Επιτροπής

(1η Αυγούστου 2002)

Η Επιτροπή θυμάται ότι το Συμβούλιο εξέδωσε, στις 2 Δεκεμβρίου 2000, την οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία(1). Η εν λόγω οδηγία απαγορεύει τις δυσμενείς διακρίσεις, μεταξύ άλλων, λόγω ηλικίας, περιλαμβανομένης της εφαρμογής ορίων ηλικίας τα οποία δεν δικαιολογούνται αντικειμενικά και λογικά από ένα θεμιτό στόχο, ιδίως δε από θεμιτούς στόχους της πολιτικής στον τομέα της απασχόλησης, της αγοράς εργασίας και της επαγγελματικής κατάρτισης, και εφόσον τα μέσα επίτευξης του στόχου αυτού δεν είναι πρόσφορα και αναγκαία.

Τα κράτη μέλη έχουν προθεσμία μέχρι τις 2 Δεκεμβρίου 2003 για να μεταφέρουν τις διατάξεις της οδηγίας στο εθνικό δίκαιο. Προκειμένου να ληφθούνπόψη ειδικοί όροι και εφόσον είναι αναγκαίο, τα κράτη μέλη διαθέτουν τρία επί πλέον έτη, αρχής γενομένης από της 2ας Δεκεμβρίου 2003, για να θέσουν σε εφαρμογή τις διατάξεις της οδηγίας τις σχετικές με τις διακρίσεις λόγω ηλικίας και ειδικών αναγκών. Τα κράτη μέλη που αποφασίζουν να κάνουν χρήση αυτής της ευχέρειας ενημερώνουν αμέσως την Επιτροπή καιποβάλλουν κάθε χρόνο έκθεση στην Επιτροπή σχετικά με τα μέτρα που λαμβάνουν για να αντιμετωπίσουν τις διακρίσεις λόγω ηλικίας και ειδικών αναγκών και σχετικά με τις προόδους που σημειώνονται ως προς την εφαρμογή της οδηγίας.

Δεδομένου ότι η προθεσμία για τη μεταφορά της οδηγίας δεν έχει ακόμη παρέλθει, μέχρι τώρα δεν έχουν αχθεί σχετικέςποθέσεις ενώπιον του Δικαστηρίου των Ευρωπαϊκών Κοινοτήτων.

(1) ΕΕ L 303 της 2.12.2000.